මැලේසියා එයාර්ලයින්ස් 17 පියාසැරිය

මැලේසියා එයාර්ලයින්ස් පියාසැරි 17 (MH17/MAS17) යනු මැලේසියා ගුවන් සේවයට අයත් අන්තර්ජාතික මගී ප්‍රවාහන ගුවන් යානාවක් වූ අතර, එය 2014 ජූලි 17 වන දින ඇම්ස්ටර්ඩෑම් ගුවන්තොටුපළෙහි සිට ක්වාලාලම්පූර් ජාත්‍යන්තර ගුවන්තොටුපළ දක්වා පියාසර කරමින් සිටියදී, භූමියේ සිට එල්ල කරන ලද මිසයිල ප්‍රහාරයකට (බක් මිසයිල) ගොදුරු වීම නිසා යුක්රේනයට අයත් ප්‍රදේශයකදී විනාශයට පත්විය. ගුවන්යානයේ ඒ අවස්ථාවේ ගමන් ගනිමින් සිටි 283 ක් වූ සියළුම මගී සංඛ්‍යාව සහ කාර්ය මණ්ඩලයේ සිටි 15 දෙනෙකු මෙම ඛේදවාචකයෙන් ජීවිතක්ෂයට පත්විය. යුක්රේන–රුසියානු දේශසීමාවේ සිට කිලෝ මීටර 50 ක් පමණ දුරින් පිහිටි යුක්රේනයට අයත් Donetsk Oblastහී Hrabove වලට නුදුරු ප්‍රදේශයේදී මෙම බෝයිං 777-200ER මගී ගුවන් යානයේ සියළුම සංනිවේදන සම්බන්ධතා ඇණහිට තිබෙන අතර ගුවන්යානය යුක්රේන–රුසියානු දේශසීමාවේ සිට කිලෝ මීටර 40 ක් පමණ දුරින් පිහිටි Torez ප්‍රදේශයට කඩා වැටී තුබුණි. ගුවන් යානය කඩා වැටුණු ප්‍රදේශය වර්ථමානයේ කැරැල්ලක් ක්‍රියාත්මක ඩොන්බාස් නම් ජනතා හමුදාවක් (Donbass People's Militia) යටතේ පාලනය වන ගැටුම් බහුල ප්‍රදේශයකි.

කඩා වැටීම

ඇම්ස්ටර්ඩෑම් ගුවන්තොටුපළෙහි (Amsterdam Airport Schiphol) G03 ප්‍රවේශය හරහා පැය 10:14 (ජාත්‍යන්තර සම්මත වේලාව) ට ගමන් ඇරඹූ ගුවන් යානය ක්වාලාලම්පූර් ජාත්‍යන්තර ගුවන්තොටුපළ වෙතට පැය 22:00 වන විට පැමිණීමට නියමිතව තිබුණි.

කලාපයෙහි සියළුම ගුවන් මාර්ගගත කිරීම්හී වගකීම දරණ යූරෝකන්ට්‍රෝල් (Eurocontrol) විසින් පවසන අන්දමට අනතුර සිදුවන අවස්ථාවේදී ගුවන් යානය 330 ක පමණ පියාසැරි මට්ටමක (අඩි 33,000 හෝ මීටර 10,060) පැවති බව සඳහන්ය.

මැලේසියානු ගුවන් සේවය පවසන ආකාරයට විනාශයට පත්වූ ගුවන් යානය සමග තිබූ යුක්රේනියානු ATC සම්බන්ධතාවය පැය  14:15 ට (ජාත්‍යන්තර සම්මත වේලාව) ඇණ හිට තිබෙයි. මේ අවස්ථාව වන විට ගුවන් යානයෙහි පිහිටීම , ලෙස සඳහන්ව තිබී ඇති අතර, ගුවන් යානයෙහි හදිසි අවස්ථා පිහිටුම  ලෙසද සටහන්ව තිබී ඇත. පැය 13:21 ට ෆ්ලයිට්රේඩාර්24 (Flightradar24) මගින් ග්‍රහණය කොට ගෙන තිබූ ගුවන් යානයෙහි අවසන් සම්ප්‍රේෂ ප්‍රතිචාරක පිහිටුම   ලෙස සඳහන් වෙයි.

එල්ල වූ ප්‍රහාරයක් හේතුවෙන් ගුවන් යානය නැගෙනහිර යුක්රේනයේ Donetsk Oblast හී Torez වලට ආසන්න Hrabove ප්‍රදේශයට කඩා වැටුණු අතර, ඊට අයත් යැයි විශ්වාස කෙරෙන දර්ශන, රූපරාමු ගතව ඇති බවටද තොරතුරු සඳහන් වෙයි.

ෆ්ලයිට්රේඩාර්24 වාර්ථාවන්ට අනූව සිංගප්පූරු ගුවන් සේවයට අයත් බෝයිං 777-200ER සහ එයාර් ඉන්ඩියා ගුවන් සේවයට අයත් බෝයිං 787-8 යන වර්ගවල ගුවන් යානා ද්විත්වයක්ද, මැලේසියානු ගුවන් යානය විලුප්ත වූ අවස්ථාවේදී කිලෝමීටර 25 ක් පමණ එකිනෙකට දුරින් ගමන් කරමින් තුබූ බව පැවසෙයි.

ගුවන් යානය කඩා වැටීමට ලක්වූ භූමියේදී ලබාගත් ඡායාරූපයන්හී, ගුවන් යානයේ සුන්බුන්, එන්ජින් කොටස්, මල සිරුරු, සහ විදෙස් ගමන් බලපත්‍ර යනාදිය සටහන්ව තිබූ බව වාර්ථා වෙයි. ඊට අමතරව ගුවන් යානාවෙහි සමහරක් සුන්බුන් හා මලසිරුරු Hrabove හී නිවෙස් අසලට හා තුලට වැටී තුබූ බව සඳහන්ය.

යානයේ ගමන් ගත් මගීන් සහ කාර්ය මණ්ඩලය

යානයේ ගමන් ගත් මගීන් 283 දෙනෙකු සහ කාර්ය මණ්ඩලයේ සිටි 15 දෙනෙකු ඇතුළු පුද්ගලයින් 298 දෙනෙකු මින් ජීවිතක්ෂයට පත්විය. කාර්ය මණ්ඩලයේ වූ සියළුම දෙනා මලයාසියානු ජාතිකයින් වූ අතර මගී ප්‍රමාණයෙන් තුනෙන් දෙකක සංඛ්‍යාවක පිරිසක් නෙදර්ලන්ත ජාතිකයෝ වූහ. 2014 ජූලි 19 වන දිනදී, ගුවන් යානයේ ගමන් ගත් මගීන් සහ කාර්ය මණ්ඩලයේ සියළු දෙනාගේම අනන්‍යතාවය සහිත විස්තර මුදා හරින ලදී.

අනතුර සිදුවූ අවස්ථාවේ ගුවන් යානය තුල අවම වශයෙන් පවුල් 20 ක පමණ සංඛ්‍යාවක සාමාජික සාමාජිකාවන් පිරිසක් සිටින්නට ඇතැයි විශ්වාස කෙරෙන අතර, මිය ගිය මගී සංඛ්‍යාවෙන් 80 දෙනෙකුම කුඩා දරුවන් බව සඳහන්ය.

මේවාද බලන්න
මැලේසියා එයාර්ලයින්ස් 370 පියාසැරිය
ඉන්දුනීසියා එයාර්ඒෂියා 8501 පියාසැරිය

බාහිර සබැදි

උපන්‍යාස සටහන

මූලාශ්‍ර